Document ID: 32014R0840

IZVEDBENA UREDBA KOMISIJE (EU) št. 840/2014
z dne 1. avgusta 2014
o spremembi Izvedbene uredbe (EU) št. 743/2013 o uvedbi zaščitnih ukrepov na uvoz školjk iz Turčije, namenjenih za prehrano ljudi, glede obdobja uporabe
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
ob upoštevanju naslednjega:
(1)
Izvedbena uredba Komisije (EU) št. 743/2013 (2) je bila sprejeta, ker je Urad za prehrano in veterinarstvo, ki je služba Komisije za revizije, med revizijo ugotovil pomanjkljivosti v Turčiji pri izvajanju uradnega nadzora nad proizvodnjo školjk, namenjenih za izvoz v Unijo, države članice pa so poročale o neskladnih pošiljkah školjk s poreklom iz Turčije, ki niso izpolnjevale mikrobioloških standardov Unije.
(2)
Turški pristojni organi so predložili informacije o popravnih ukrepih, ki so bili sprejeti za odpravo ugotovljenih pomanjkljivosti v sistemu nadzora školjk, namenjenih za izvoz v Unijo. Vendar je zaradi resnosti pomanjkljivosti, ugotovljenih med revizijo Urada za prehrano in veterinarstvo, pred morebitno odpravo kakršnih koli ukrepov potrebna naknadna revizija Urada za prehrano in veterinarstvo. Poleg tega so države članice poročale o nekaterih primerih mikrobioloških neskladnosti školjk, ki so bile inšpekcijsko pregledane na mejni kontrolni točki vstopa v Unijo.
(3)
Konec obdobja uporabe Uredbe (EU) št. 743/2013 bi bilo zato treba ustrezno spremeniti.
(4)
Ukrepi iz te uredbe so v skladu z mnenjem Stalnega odbora za rastline, živali, hrano in krmo -
SPREJELA NASLEDNJO UREDBO:
Člen 1
V drugem odstavku člena 5 Uredbe (EU) št. 743/2013 se „od 4. avgusta 2014“ nadomesti z „do 4. avgusta 2015“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. avgusta 2014

Labels: 0
3
18
6